22. ΑΝΑΓΚ. ΝΟΜΟΣ υπ' αριθ. 458 της 27/30 Ιαν. 1937 Περί εκδόσεως εντόκων γραμματίων προς πληρωμήν κρατικών προμηθειών εν τω Εξωτερικώ. Άρθρ.1-2.1.Επιτρέπεται εις την Κυβέρνησιν όπως προς τον σκοπόν πληρωμής Κρατικών Προμηθειών εν τω εξωτερικώ εν γένει εκδίδη δια το καθαρόν πληρωτέον εις τον δικαιούχον ποσόν γραμμάτια του Δημοσίου Ταμείου (BONS DU TRESOR) εις οιονδήποτε νόμισμα συμφωνηθησόμενον μετά των προμηθευτικών οίκων. 2.Δια το δια των γραμματίων τούτων πληρωνόμενον τίμημα καταβάλλεται παρά του Ελληνικού Δημοσίου τόκος μη δυνάμενος να υπερβή το 5% ετησίως. 3.Το Κεφάλαιον και ο τόκος των εκάστοτε εξοφλουμένων γραμματίων απαλλάσσονται παντός φόρου, τέλους και κρατήσεως οιασδήποτε υπέρ του Δημοσίου ή υπέρ τρίτων. 4.Τα εκδιδόμενα γραμμάτια φέρουσι τας υπογραφάς του Υπουργού των Οικονομικών και του Διευθυντού του Δημοσίου Χρέους. Σελ. 134 5.Τα εις Ραϊσμαρκ (REICHSMARKS) εκδιδόμενα γραμμάτια θα εξοφλώνται εκ του Γερμανο- Ελληνικού Συμψηφιστικού λογαριασμού. Προς τούτο το Ελληνικόν Δημόσιον θα καταβάλλη εκάστοτε εις την Τράπεζαν της Ελλάδος το εις δραχμάς ισάξιον των ληγόντων γραμματίων της εν λόγω Τραπέζης εξουσιοδοτουμένης πως παρέχη εις την VERREOHNUNGSKASSE την αμετάκλητον εντολήν ίνα καταβάλλη αύτη την αξίαν των ληγόντων γραμματίων εκ του παρ' αυτή ενεργητικού υπολοίπου του ως άνω Γερμανοελληνικού συμψηφιστικού λογαριασμού. Προς ασφάλειαν της Τραπέζης της Ελλάδος δια την κατά τα ανωτέρω διδομένην παρ’ αυτής εντολήν εις την VERREOHNUNGSKASSE το Ελληνικόν Δημόσιον δίδει εις την Τράπεζαν της Ελλάδος την ανέκκλητον εντολήν, όπως εκ του παρ’ αυτή λογαριασμού «εισπράξεις και πληρωμαί Δημοσίου» δεσμεύη και παρακρατή παν ποσόν, όπερ απαιτείται προς κάλυψίν της δια την κατά τ’ ανωτέρω διδομένην εντολήν: Τα άρθρ. 1 και 2 αντικατεστάθησαν δια των ανωτέρω διατάξεων δια του άρθρ. 5 Α.Ν. 798/1937. Άρθρ.3.-Ο τύπος των εκδοθησομένων καθορισθήσεται δι’ αποφάσεως του επί των Οικονομικών Υπουργού δημοσιευτέας εν τη Εφημερίδι της Κυβερνήσεως. Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. 